2. 2. behandling af Budget 2022-25 (Åben)
Tidl. politisk behandling BY, 14.09.21, pkt. 2
Forventet sagsgang
ØK, BY
Lovgrundlag
Lov om kommunernes styrelse
SAGENS INDHOLD
Byrådet skal i denne sag tage stilling til budgettet for 2022-25.
 
Ifølge lov om kommunernes styrelse skal Økonomiudvalget udarbejde et forslag til årsbudget med 
budgetoverslag for de følgende år. Budgettet skal vedtages endeligt inden 15. oktober 2021.
 
Byrådet har 23. august og 26. august 2021 afholdt budgetseminarer. På baggrund af budgetseminarerne 
og efterfølgende forhandlingsmøder blev der udarbejdet et budgetforslag for 2022-25.
Budgetforslag 2022-25 blev 8. september 2021 sendt i høring blandt de høringsberettigede 
brugerbestyrelser, samarbejdsudvalg mv. Der er indkommet 53 høringssvar til budgetforslaget. 
Høringssvarene samt et kort resumé af disse er fremsendt til Byrådet. Høringssvarene er ligeledes 
offentliggjort på kommunens hjemmeside.
Byrådet behandlede budgetforslaget 14. september 2021 og oversendte budgetforslaget til 2. behandling. 
27. september 2021 gennemgik forhandlingsgruppen for partierne bag budgetforslaget de indkomne 
høringssvar. Samtidig blev administrationens forslag til tekniske ændringer i forhold til Budgetforslag 2022-
25 gennemgået. Ændringerne er beskrevet i notatet ”Tekniske ændringer til Budgetforslag 2022-25”.
 
På den baggrund er der indgået ”Aftale om Budget 2022-25” mellem Socialdemokratiet, Venstre, Det 
Konservative Folkeparti, Dansk Folkeparti og Socialistisk Folkeparti. Budgetaftalen indeholder enkelte 
ændringer i forhold til det budgetforslag, der blev sendt i høring.
Job og Økonomi har udarbejdet et notat med generelle bemærkninger til ”Aftale om Budget 2022-25”, som 
er vedlagt sagen. 
ØKONOMI
Aftale om Budget 2022-25 er baseret på følgende skatte- og afgiftssatser:

Beskatningsprocent, kommuneskat: 25,7

Beskatningsprocent, kirkeskat: 0,96

Grundskyldspromille: 23,32

Kommunal grundskyldspromille af landbrugsejendomme og lignende:  7,2

Dækningsafgift på forretningsejendomme: 0

Dækningsafgift, offentlige ejendomme:
-
11,66 promille af grundværdierne
-
8,75 promille af forskelsværdierne (bygningernes værdi).
 
Sagsnr. EMN-2020-35949
DokID: 2501310
Sagsbehandler sve
Byråd
12-10-2021 19:00
I notatet ”Valg af statsgaranti eller selvbudgettering for 2022” af 27. september 2021 er der redegjort for 
overvejelser om valg mellem det statsgaranterede udskrivningsgrundlag og selvbudgettering af skatter, 
udligning og statstilskud. Vælges selvbudgettering i 2022 vil det umiddelbart medføre en forventet 
merindtægt på 9,3 mio. kr. i forhold til valg af statsgaranti. Set i lyset af COVID-19 vurderes det imidlertid, 
at valg af selvbudgettering medfører en betydelig risiko. På den baggrund baseres ”Aftale om budget 2022-
25” på det statsgaranterede udskrivningsgrundlag.
”Aftale om budget 2022-25” indebærer et overskud på den ordinære drift på 87,6 mio. kr. i 2022. I 2023 
udgør overskuddet ca. 83 mio. kr., i 2024 ca. 79 mio. kr. og i 2025 ca. 70 mio. kr.
 
Anlægsbudgettet på det skattefinansierede område udgør i alt 108 mio. kr. i 2022 og 110 mio. kr. årligt i 
2023-25.
I [adresse] udgør værdien af indefrosne feriemidler, jf. den nye ferielov ca. 150 mio. kr. I 
budgetaftalen indgår, at Favrskov Kommune indbetaler 75 mio. kr. af de indefrosne feriemidler til 
Lønmodtagernes Feriemidler i 2022. Dermed har Favrskov Kommune indbetalt den samlede 
feriepengeforpligtelse, da der ligeledes indbetales 75 mio. kr. i 2021.
I budgetaftalen er der indarbejdet lånoptagelse på 1,3 mio. kr. i 2022 og 9,3 mio. kr. årligt i 2023-25. I 
budget 2022-25 er der indarbejdet en samlet gældsafvikling på netto 91 mio. kr.
 
På jordforsyningsområdet er der i budgetperioden indarbejdet en nettoudgift på 17,6 mio. kr. Budgettet 
tager udgangspunkt i en række konkrete arealerhvervelser og planlagte byggemodninger, der kan relateres 
til lokalplaner, som er vedtaget eller forventes vedtaget inden for de kommende år.
 
Budgetaftalen medfører et kasseforbrug på 122,8 mio. kr. i 2022 og et samlet kasseforbrug på 190 mio. kr. 
i de fire budgetår. Heri indgår jordforsyningsområdet, ældreboligområdet, ekstraordinær indbetaling af 
feriepenge samt gældsafvikling.
 
Budgettet for 2022-25 er endvidere baseret på indtægter fra opkrævning af takster på en række områder. 
Taksterne fastsættes enten af Byrådet eller ved lov. Oversigten over takster i 2022 er vedlagt sagen.
INDDRAGELSE
Institutioner, foreninger, samarbejdsudvalg mv. havde i april 2021 mulighed for at fremsende forslag til 
budgettet for 2022-25. Alle fremsendte forslag blev drøftet på møderne i de respektive fagudvalg i juni 
måned samt på de to budgetseminarer ultimo august 2021.
 
Ligeledes havde Byrådets partier mulighed for at fremsende politiske forslag til budgettet. De fremsendte 
forslag er behandlet i forbindelse med budgetseminarerne 23. august og 26. august 2021 samt på 
efterfølgende forhandlingsmøder om budgettet.
 
Budgetforslag 2022-25 har været sendt i høring hos brugerbestyrelser, samarbejdsudvalg mv. Som led i 
høringsfasen er der 15. september 2021 afholdt borgermøde om budgettet.
 
I løbet af budgetprocessen er relevant materiale blevet lagt på kommunens hjemmeside.
INDSTILLING
Borgmesteren indstiller til Byrådet:
1.
At godkende ’Aftale om Budget 2022-25’ – herunder skatte- og afgiftssatser, tekniske ændringer 
samt takstoversigt 2022.
2.
At budgettet baseres på det statsgaranterede udskrivningsgrundlag. 
BESLUTNING
Økonomiudvalget, 5. oktober 2021:
Fraværende. Ingen
Indstilles godkendt med den tilføjelse, at anlægsbudgettet til jordforsyningen reduceres med 9,342 mio. kr. 
i 2022 af hensyn til den fælles koordinerede budgetlægning mellem kommunerne.
Byrådet, 12. oktober 2021:
Fraværende: Ingen
Indstillingen fra Økonomiudvalget blev godkendt med 24 stemmer for og 1 imod. Ingen undlod at stemme. 
For stemte Preben Holm, Casper Christoffersen, Sophie Overgaard, Curt Andersen, Laust Olesen, 
Nikolaj Skov, Jenny Frandsen, Majken Thorsen, Maya Knudsen, Richardt Brandt, Cathrine Thorsen 
Julius Kjær, Jacob Madsen, Klavs Frandsen, Laura Vestergaard, Yngve Johansen, Clara Jacobsen, Kåre Bertelsen, 
Bruno Henriksen, Christina Nørgaard, Alberte Kristoffersen, Lars Klausen, Carla Thorsen, Emilie Bertelsen og 
Laust Karlsen.  
Imod stemte Sofie Bruun.
Bilag
1.
Budgetaftale 2022-25 - 27. september 2021 (2502508)
2.
Budgetforslag 2022-25 - 7. september 2021 (2488350)
3.
Tekniske ændringer til Budgetforslag 2022-25 (2496125)
4.
Valg af selvbudgettering eller statsgaranti i 2022 - PDF (2503593)
5.
Generelle bemærkninger til Budget 2022-25 - byrådets 2. behandling (2502335)
6.
Takstoversigt 2022 - Byrådets 2. behandling (2502530)
